ELS PLURALS EN -OS 20

Un cas especial presenten els mots aguts acabats en consonant sibilant o en els grups -sc, -st, -sp o -xt ([kst]). Aquests mots formen el plural per mitjà d’una vocal condicionada morfològicament que permet la sil·labificació de l’afix -s del plural. En tots els casos, es tracta de noms o adjectius masculins, que prenen la vocal -o- i, consegüentment, presenten la terminació -os ([us] o [os] segons els parlars): comerç/comerços, feix/feixos. Hi ha, a més, un petit grup d’adjectius acabats en -ç que prenen una -o- en masculí i una -e- en femení: feliç, però feliços i felices en plural. Ja hem fet referència a aquests

MORFOLOGIA FLEXIVA

adjectius més amunt ara, per tant, tractarem els noms i adjectius masculins.

El marcatge de nombre dels noms i els adjectius aguts acabats en sibilant (-s,-ç, -x, -ix, -tx i -ig)

Els noms i adjectius masculins acabats en -ç, -x, -ix i -tx formen el plural corresponent afegint la terminació -os a la forma del singular (quadre II.16).

Formació del plural dels mots aguts acabats en -ç, -x, -ix o -tx

El mateix comportament tenen els acabats en -s. En aquest cas, tanmateix, la consonant final del radical és sorda en posició final absoluta, però pot ésser sorda o sonora seguida de la terminació -os del plural. D’acord amb les regles ortogràfiques, en aquest darrer cas la grafia és -ss- o -s

Pel que fa als mots aguts acabats en -ig ([tʃ] en posició final absoluta), en la llengua parlada és habitual el plural per mitjà de la terminació -os, tot i que en la llengua escrita encara mantenen una forta vitalitat els plurals formats per simple addició de la marca -s (que es pronuncien acabats en [tʃ], com el singular, o en [jts]). En el quadre II.18 en podem veure uns quants, classificats en dos grups segons la grafia de la consonant final del radical en els plurals en -os.

Formació del plural dels mots aguts acabats en -ig

Els mots puig i raig, però, solen formar el plural només en -s, tant en la llengua parlada com en l’escrita. El fet que els plurals en -s mantinguin una forta vitalitat en la llengua escrita, cal atribuir-lo a la tradició gràfica, però també a la variació que es produeix en la llengua parlada pel que fa a la pronúncia fricativa o africada de la consonant final del radical. Efectivament, la consonant final del radical es pronuncia com a africada sorda en posició final absoluta ([tʃ]), però seguida de la vocal o pot ésser africada sonora ([dʒ]) o fricativa sonora ([ʒ]) en els parlars que estableixen aquesta distinció, o simplement africada sonora en els parlars que no presenten la distinció (cf. I,

Sense aprofundir més en aquest terreny, que pertany a l’àmbit de la fonètica i la fonologia, només volem apuntar que la consonant final del radical s’ha de grafiar tj o j (corresponent, respectivament, a